Mahamadou Issoufou
Mahamadou Issoufou (anno 1952 in oppido Dandaji natus), e populo Hausa ortus, est politicus rei publicae Nigritanae et a die 7 Aprilis 2011 praeses patriae.

Mahamadou Issoufou est alumnus universitatum Niameyensis, Montispessulanensis II et Parisiensis VI atque deinde Scholae Nationalis Superioris Fodinarum ad fanum Sancti Stephani. In patriam reversus director fodinarum nationalis fuit ab anno 1980, deinde secretarius generalis Societatis Fodinarum Nigritanae. Legatus est ad Conventum Nationalem Nigritanum a mense Februario 1993. Primus minister meruit a die 17 Aprilis eiusdem anni usque in diem 28 Septembris 1994. Quinquies candidatus est ad officium praesidis, annis 1993, 1996, 1999, 2004, 2011, 2016.

Nexus externi 
 "Niger 'foils plot against President Mahamadou Issoufou'" (26 Iulii 2011) apud BBC News

Nati 1952
Homines vivi
Politici rei publicae Nigritanae
Duces civitatum
Gubernatores civitatum
Alumni Universitatis Niameyensis
Alumni Universitatis Montispessulani
Alumni universitatum et scholarum Parisiensium
Alumni Scholae Nationalis Superioris Fodinarum Sancti Stephani